**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

# privind alocarea unor sume din fondul de rezervă al bugetului local

# al Judeţului Cluj în anul 2020

 Consiliul Judeţean Cluj întrunit în şedinţă extraordinară,

 Având în vedere Referatul de aprobare cu nr. 10105/2020 la Proiectul de hotărâre înregistrat cu nr. 66 din 18.03.2020 privind alocarea unor sume din fondul de rezervă al bugetului local al Judeţului Cluj în anul 2020, propus de Preşedintele Consiliului Judeţean Cluj, domnul Alin Tișe, însoţit de Raportul compartimentului de resort din cadrul aparatului de specialitate al Consiliului Judeţean Cluj cu nr. 10105/2020 și de Avizul cu nr. 10105 din 20.03.2020 al Comisiei de specialitate nr. 2;

 Luând în considerare:

* adresa Spitalul Clinic de Boli Infecțioase Cluj-Napoca cu nr. 4.492/16.03.2020;
* adresa Spitalului Clinic de Pneumoftiziologie Leon-Daniello Cluj-Napoca cu nr. 1.304/18.03.2020;

 În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii finanțelor publice locale nr. 273/2006, cu modificările şi completările ulterioare;
* Legii bugetului de stat pe anul 2020 nr. 5/2020;
* Decretului Președintelui României privind instituirea stării de urgență pe teritoriul României nr. 195/2020;
* Hotărârii Consiliului Județean Cluj nr. 71/2020 privind rectificarea bugetului general propriu al Județului Cluj pe anul 2020.

 Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

 În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte următoarele:**

**Art. 1****.** **(1)** Se aprobă alocarea sumei de 2.000 mii lei din fondul de rezervă al bugetului local al Judeţului Cluj în anul 2020 Spitalului Clinic de Boli Infecțioase Cluj-Napoca pentru finanţarea unor cheltuieli urgente în contextul pandemiei de COVID-19.

**(2)** Se aprobă alocarea sumei de 200 mii lei din fondul de rezervă al bugetului local al Judeţului Cluj în anul 2020 Spitalului Clinic de Pneumoftiziologie Leon-Daniello Cluj-Napoca pentru finanţarea unor cheltuieli urgente în contextul pandemiei de COVID-19.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, în colaborare cu Spitalul Clinic de Boli Infecțioase Cluj-Napoca și Direcţia Generală Regională a Finanţelor Publice Cluj-Napoca.

 **Art. 3.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane; Spitalului Clinic de Boli Infecțioase Cluj-Napoca; Spitalului Clinic de Pneumoftiziologie Leon-Daniello Cluj-Napoca; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet “www.cjcluj.ro”.

|  |  |
| --- | --- |
| **PREȘEDINTE****Alin Tișe** | **Contrasemnează:****SECRETAR GENERAL AL JUDEŢULUI,****Simona Gaci** |

**Nr. 72 din 20 martie 2020**

*Prezenta hotărâre a fost adoptată cu 29 voturi “pentru”, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință 29 consilieri județeni.*